Vyhlásenie

Ministerstva práce, sociálnych vecí a rodiny Slovenskej republiky

Návrh zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov sa predkladá na rokovanie vlády Slovenskej republiky s týmito rozpormi:

I.	Asociácia doplnkových dôchodkových spoločností

1.	K článku I. bod 101 návrhu zákona (novela zákona č. 650/2004 Z. z. o doplnkovom dôchodkovom sporení):
Navrhovanú zníženú maximálnu výšku odplát za správu uvedenú v novom §87o pre rok 2014, navrhujú zakomponovať ako maximálnu výšku ročných odplát za správu do ustanovenia § 35a ods. 1. 

2.	K článku I bodom 104 a 105 návrhu zákona (novela zákona č. 650/2004 Z. z. o doplnkovom dôchodkovom sporení):
Navrhujú ponechať odplatu za prestup v platnom znení.

3.	K článku I bod 149 návrhu zákona (novela zákona č. 650/2004 Z. z. o doplnkovom dôchodkovom sporení): 
Navrhujú, aby možnosť výberu doplnkovej dôchodkovej spoločnosti bola ponechaná na zamestnávateľa.

4.	K článku I bod 194 návrhu zákona (novela zákona č. 650/2004 Z. z. o doplnkovom dôchodkovom sporení): 
Navrhujú vypustiť prechodné ustanovenie týkajúce sa postupného znižovania odplaty za správu.

5.	K článku I bod 196 návrhu zákona (novela zákona č. 650/2004 Z. z. o doplnkovom dôchodkovom sporení): 
Navrhujú neznižovať odplatu za zhodnotenie majetku v príspevkovom doplnkovom dôchodkovom fonde.

6.	Nad rámec návrhu zákona: 
Navrhujú vylúčiť príspevky zamestnávateľa na doplnkové dôchodkové sporenie z vymeriavacieho základu pre odvod poistného na zdravotné poistenie a tým zjednotiť režim platenia odvodov z príspevkov zamestnávateľa na doplnkové dôchodkové sporenie s režimom na platenie poistného na sociálne poistenie.

7.	K článku II návrhu zákona (novela zákona č. 595/2003 Z. z. o dani z príjmov): 
Navrhujú dávku doplnkového dôchodkového sporenia vrátane výnosu oslobodiť od dane z príjmov.

II.	Konfederácia odborových zväzov

1.	K článku I bod 12 návrhu zákona (novela zákona č. 650/2004 Z. z. o doplnkovom dôchodkovom sporení):

Žiadajú zvýšiť minimálnu výšku príspevkov zamestnávateľa za zamestnancov vykonávajúcich rizikové práce z 2 % na 3 % vymeriavacieho základu na platenie poistného na sociálne poistenie.

III.	Združenie miest a obcí Slovenska

K článku II bodu 3 návrhu zákona (novela zákona č. 595/2003 Z. z. o dani z príjmov):
Nesúhlasia so zahrnutím časti zaplatených príspevkov na doplnkové dôchodkové sporenie do nezdaniteľnej časti základu dane 

IV.	Slovenská asociácia poisťovní

K článku II bodom 3 a 4 návrhu zákona (novela zákona č. 595/2003 Z. z. o dani z príjmov):

Navrhujú, aby nezdaniteľnou časťou základu dane pre daňovníka a zároveň aj daňovými výdavkami boli aj príspevky na životné poistenie, a to v rovnakej výške, ako v prípade príspevkov na doplnkové dôchodkové sporenie.

V.	Republiková únia zamestnávateľov

1.	Nad rámec návrhu zákona:

Navrhujú vylúčiť príspevky zamestnávateľa na doplnkové dôchodkové sporenie z vymeriavacieho základu pre odvod poistného na zdravotné poistenie a tým zjednotiť režim platenia odvodov z príspevkov zamestnávateľa na doplnkové dôchodkové sporenie s režimom na platenie poistného na sociálne poistenie.

2.	K článku I bod 149 návrhu zákona (novela zákona č. 650/2004 Z. z. o doplnkovom dôchodkovom sporení):
Navrhujú, aby možnosť výberu doplnkovej dôchodkovej spoločnosti bola ponechaná na zamestnávateľa alebo predĺžiť lehotu na uzatvorenie novej zamestnávateľskej zmluvy.